जनता तौ सरकार के नये-नये नियम कानून से परेशान होइ गें हवै। पहिले नोट बंदी,फेर जी,एस,टी लागू अब सिक्का बंदी से आम जनता अउर ब्यापारी बहुतै परेशान हवैं। पिछले दुइ महीना से मड़ई एक दुइ का सिक्क्न का लइके बहुतै परेशान हवैं। ग्राहक सामान लें जात हवैं तौ दुकानदार कहत हवैं कि नोट लइके आव हम सिक्का ना लेवै।या बात से मड़इन मा लड़ाई तक होइ जात हवै। या मामला का निपटावै खातिर डी.एम अउर बैंक मैनेजर से भी कहा गा पै।कुछ कारवाही नहीं होत आये। सिक्कन का लइके रोज लड़ाई झगड़ा तक होइ जात हवै। इलाहाबाद अउर मऊ से कर्वी जाये वाले मड़इन का कहब हवै कि बस वाले सिक्का लेत नहीं आहीं बल्की सवारिन का दइ देत हवैं। हम पचे कहां चलई ?अगर नहीं लेइत तौ कंडेक्टर कहत हवैं कि जउन करै का होय तौ कइ लेव। छोटछोट बच्चन का तो अउर परेशानी होत हवै उई अब एक दुई रुपिया नहीं लेट आहीं कहत हवै कि सिक्का कउनो नहीं लेट हवैं।